text: Tønder er trætte af søvnige elever
  15 januar 2016 kl. 08.02
  Alt for mange unge har ikke fået deres nattesøvn når de møder op i skolen. Derfor får de nu et wake up call af kommunen.
  Ifølge en undersøgelse som Tønder Kommune har lavet på ungdomsuddannelserne i Tønder Kommune, så får kun mellem 20 og 25 procent af de unge de anbefalede 8 timers nattesøvn.
  Det mener kommunen er et stort problem og derfor har de nu indkaldt en søvnkonsulent, der skal hjælpe de unge til mere og bedre søvn.
  Unge, der får en god nattesøvn, lærer ikke kun bedre, de bliver også mindre irritable og har lettere ved at koncentrere sig.
  Hvis du kender til problemer med at få en teenager op om morgenen, så er der her en række gode råd der kan hjælpe.
   
  • Vær fysisk aktiv om dagen• Få frisk luft og sollys om dagen• Sluk computer, fjernsyn og mobil en time før du skal sove• Undgå meget sukker og fedt et par timer før sovetid• Undgå støj og lys i soveværelset• Gå i seng inden kl. 23• Giv dig selv den tid, du behøver for at få en god nats søvn
  
  